CELEX: 62011CA0037
Language: el
Date: 2012-10-18 00:00:00
Title: Υπόθεση C-37/11: Απόφαση του Δικαστηρίου (πρώτο τμήμα) της 18ης Οκτωβρίου 2012 — Ευρωπαϊκή Επιτροπή κατά Τσεχικής Δημοκρατίας [Παράβαση κράτους μέλους — Παραδεκτό — Κανονισμός 1234/2007 — Άρθρο 115 — Παράρτημα XV — Σημείο I, παράγραφος 2 — Προσάρτημα του παραρτήματος XV — Μέρος A — Ονομασίες πωλήσεως «βούτυρο» και «γαλακτική λιπαρή ύλη για επάλειψη» — Ονομασία πωλήσεως «pomazánkové máslo» (βούτυρο για επάλειψη) — Κατάλογος εξαιρέσεων]

8.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 379/6
            
         Απόφαση του Δικαστηρίου (πρώτο τμήμα) της 18ης Οκτωβρίου 2012 — Ευρωπαϊκή Επιτροπή κατά Τσεχικής Δημοκρατίας
   (Υπόθεση C-37/11) (1)
   
   (Παράβαση κράτους μέλους - Παραδεκτό - Κανονισμός 1234/2007 - Άρθρο 115 - Παράρτημα XV - Σημείο I, παράγραφος 2 - Προσάρτημα του παραρτήματος XV - Μέρος A - Ονομασίες πωλήσεως «βούτυρο» και «γαλακτική λιπαρή ύλη για επάλειψη» - Ονομασία πωλήσεως «pomazánkové máslo» (βούτυρο για επάλειψη) - Κατάλογος εξαιρέσεων)
   2012/C 379/10
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Z. Malůšková και Ε. Τσερέπα-Lacombe)
   
      Καθής: Τσεχική Δημοκρατία (εκπρόσωποι: M. Smolek, T. Müller και J. Očková)
   
      Αντικείμενο
   
   Παράβαση κράτους μέλους — Παράβαση του άρθρου 115 του κανονισμού (ΕΚ) 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ΕΕ L 299, σ. 1), σε συνδυασμό με το σημείο I, παράγραφος 2, του παραρτήματος XV του εν λόγω κανονισμού, καθώς και με το τμήμα A του προσαρτήματος του παραρτήματος αυτού — Ρύθμιση κράτους μέλους που επιτρέπει τη διάθεση στο εμπόριο προϊόντος που αντιστοιχεί στην ονομασία πωλήσεως «γαλακτική λιπαρή ύλη για επάλειψη» με την ονομασία πωλήσεως «Pomazánkové máslo» (βούτυρο για επάλειψη)
   
      Διατακτικό
   
   
               1)
            
            
               Η Τσεχική Δημοκρατία, επιτρέποντας τη διάθεση στο εμπόριο του pomazánkové máslo (βούτυρο για επάλειψη) με την ονομασία «máslo» (βούτυρο), μολονότι το προϊόν αυτό έχει περιεκτικότητα σε γαλακτικές λιπαρές ύλες μικρότερη από 80 % και περιεκτικότητα σε νερό και ξηρές μη λιπαρές ύλες ανώτερη από 16 % και 2 % αντιστοίχως, παρέβη τις υποχρεώσεις που υπέχει από το άρθρο 115 του κανονισμού (ΕΚ) 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ), σε συνδυασμό με το σημείο I, παράγραφος 2, πρώτο και δεύτερο εδάφιο, του παραρτήματος XV του εν λόγω κανονισμού καθώς και το μέρος A, σημεία 1 και 4, του προσαρτήματος του παραρτήματος αυτού.
            
         
               2)
            
            
               Καταδικάζει την Τσεχική Δημοκρατία στα δικαστικά έξοδα.
            
         
      (1)  ΕΕ C 80 της 12.3.2011.